|  |  |
| --- | --- |
| Назив обуке | е) УПРАВЉАЊЕ ПРОЈЕKТНИМ ЦИKЛУСОМ И ПРИПРЕМА ПРОЈЕKАТА ЗА ПОТРЕБЕ ПРОГРАМИРАЊА ПРЕТПРИСТУПНЕ ПОМОЋИ ЕВРОПСKЕ УНИЈЕ |
| Садржај обуке | 1. **Пројекти и програми као окоснице промјена** 2. **Улога програма и пројеката као инструмената за имплементирање политика у управи у БиХ** 3. **Програмирање претприступне помоћи ЕУ**  * Управљање пројектним циклусом (PCM) * Документи и процеси у фази програмирања * Институционално уређење * Улога стратегија * Секторски приступ * Развој пројеката * Кључне анализе и развој интервентне логике (LF) * Образац пројекта и Образац пројектног задатка *(Terms of Reference* - ToR)  1. **Буџет**  * Препоруке за израду * Структура буџета * Израчун * Активности |
| Минимално трајање изражено бројем академских часова | * Класична обука у учионици: 16 академских часова, то јест 2 дана по 8 академских часова * Вебинар: 10 академских часова то јест 2 дана по 5 академских часова |
| Опис обуке | Управљање пројектним циклусом или *Project Cycle Management (PCM*) је јединствена методологија којом се планирају и спроводе пројекти/програми који се финансирају из различитих фондова ЕУ.  PCM се истовремено користи као методологија за програмирање помоћи унутар неке финансијске линије или неког фонда, али и за припрему и реализацију појединачног пројекта.  При управљању пројектним циклусом употребљава се стандардна PCM терминологија, чиме је олакшано разумијевање утицаја пројекта/програма на оне који су његови директни или посредни корисници.  У PCM концепту важну улогу има логичка матрица пројекта. Приступ логичке матрице (*Logical Framework Approach*) представља методологију планирања, управљања и евалуације пројеката. Он укључује анализу учесника, проблема (проблемско стабло – *problem tree*), циљева и стратегија, припрему саме логичке матрице и распореда активности и средстава.  На основу добро разрађеног пројектног приступа може се постићи јасна разлика између циљева пројекта и начина њихова постизања.  Пројектни циклус састоји се од неколико фаза које укључују: програмирање, идентификацију, формулацију и оцјењивање пројектних приједлога, провођење пројекта те, на крају, евалуацију или оцјењивање. У случају програмирања помоћи стечена искуства се примјењују у новом циклусу програмирања. На сличан начин могу се оцијенити и програми ЕУ-а.  С обзиром да ЕУ искључиво одобрава пројектне приједлоге који су везани у PCM од изузетног је значаја да државни службеници на свим нивоима пролазе овакве семинаре и усвајају ове специфичне вјештине. |
| Циљеви обуке | * Упознати полазнике са програмирањем претприступне помоћи ЕУ у БиХ и фазама пројектног циклуса. * Упознати полазнике са разликом између процеса програмирања и процеса израде пројеката. * Упознати полазнике са корацима који претходе изради пројекта. * Упознати полазнике с улогом матрице логичког оквира. * Упознати полазнике с основним елементима буџета и процесима финансирања и кофинансирања. * Упознати полазнике са ТоР-ом и сврхом његове израде. |
| Циљна група полазника | * Чланови тијела у систему координације процеса европских интеграција и осталих структура успостављених за потребе процеса европских интеграција и државни службеници који обављају послове: * стратешког планирања, програмирања, мониторинга и евалуације помоћи ЕУ * Научни и стручни радници, студенти додипломских, постдипломских и докторских студија у области европских интеграција, новинари, представници невладиних организација, запослени у јавним предузећима и незапослени. |
| Исходи учења | * Полазници су стекли основна знања о управљању пројектним циклусом (ПЦМ) према ЕУ методологији. * Полазници су оспособљени за самосталну израду анализе заинтересованих страна. * Полазници су оспособљени за учествовање у процесу програмирања и развоја пројеката. |
| Методе извођења обуке | Обука се може држати као класична обука у учионици или вебинар.  Теоретски дио (презентације) и практични дио (вјежбе).  Практични дио треба трајати цца 50% времена укупног трајања обуке.  Уколико се обука држи у форми вебинара, скраћивање њеног трајања треба бити спроведено на начин да се обезбиједи пропорционално покривање цјелокупног садржаја. |